เมห์เม็ด อาลี อาจา

เมห์เม็ด อาลี อาจา (, ; เกิด 9 มกราคม ค.ศ. 1958) เป็นผู้รับจ้างฆ่าชาวตุรกีและอดีตสมาชิกเกรย์วูล์ฟส เขาสังหารนักข่าวชื่ออับดี อีเปคชีในวันที่ 1 กุมภาพันธ์ ค.ศ. 1979 และถูกจำคุก เขาหนีออกจากเรือนจำและเดินทางไปนครรัฐวาติกันอย่างผิดกฎหมายในวันที่ 13 พฤษภาคม ค.ศ. 1981 เพื่อลอบปลงพระชนม์สมเด็จพระสันตะปาปายอห์น ปอลที่ 2 แต่ว่าหลังการลอบสังหารที่ล้มเหลว เขาถูกตำรวจอิตาลีจับกุมและเข้าคุกFreedman, Robert Owen, The Middle East from the Iran-Contra affair to the Intifada, (Syracuse University Press, 1991), 396; "Demirag was known as an admirer of Mehmet Ali Agca, the Turk that shot and wounded Pope John Paul II in 1981."Weigel, George, Witness to Hope: The Biography of Pope John Paul II, (HarperCollins Publisher, 1999), 397.

หลังถูกจำคุกในประเทศอิตาลีเป็นเวลา 19 ปี ซึ่งพระสันตะปาปาเข้าพบเขาด้วย เขาถูกเนรเทศกลับประเทศตุรกี โดยจำคุกอีก 10 ปี อาจาได้รับการปล่อยตัวในวันที่ 18 มกราคม ค.ศ. 2010 เขากล่าวถึงตนเองเป็นทหารรับจ้างที่ไม่มีความเอนเอียงทางการเมือง แม้ว่าเขาเป็นที่รู้จักจากการเป็นสมาชิกกลุ่มเกรย์วูล์ฟส กลุ่มชาตินิยมสุดโต่งตุรกีแนวฟาสซิสต์ และกองโจรย้อนกลับที่ได้รับการสนับสนุนจากรัฐ

ใน ค.ศ. 2014 หลังการก่อเหตุเป็นเวลา 33 ปี อาจาเดินทางไปนครรัฐวาติกันเพื่อวางดอกกุหลาบขาวบนหลุมพระศพของสมเด็จพระสันตะปาปายอห์น ปอลที่ 2 ที่พึ่งสิ้นพระชนม์ และกล่าวว่าจะพบกับสมเด็จพระสันตะปาปาฟรานซิส ซึ่งคำขอนั้นถูกปฏิเสธ

อ้างอิง

แหล่งข้อมูลอื่น
 Timeline

หมวดหมู่:บุคคลจากเฮคิมฮัน
หมวดหมู่:มือสังหารที่ล้มเหลว
หมวดหมู่:ความพยายามลอบปลงพระชนม์สมเด็จพระสันตะปาปายอห์น ปอลที่ 2
หมวดหมู่:ประวัติศาสตร์พระสันตะปาปา
หมวดหมู่:สมเด็จพระสันตะปาปายอห์น ปอลที่ 2
หมวดหมู่:นักโทษของประเทศตุรกี
หมวดหมู่:ผู้ได้รับการอภัยโทษจากประธานาธิบดีอิตาลี
หมวดหมู่:ชาวตุรกีที่ถูกจำคุกต่างประเทศ
หมวดหมู่:ความสัมพันธ์สันตะสำนัก–ตุรกี
หมวดหมู่:ความสัมพันธ์สันตะสำนัก–อิตาลี
หมวดหมู่:ความสัมพันธ์อิตาลี–ตุรกี